Valehtelevat viettelijät (3. tuotantokausi)
Juoni > Jaksot

| # | Σ # | Nimi | Ohjaus | Käsikirjoitus | Alkup>  esityspäivä | Suomen esityspäivä | Katsojat (milj> ) |
| --- | --- | --- | --- | --- | --- | --- | --- |
| 48 | 1 | Eilistä ei ollutkaan (It Happened ’That Night’) | Ron Lagomarsino | I. Marlene King | 5. kesäkuuta 2012 | 7. syyskuuta 2014 | 2,93 |
Raskaan kesän jälkeen koulu on alkamassa. A eli Mona on mielisairaalassa, ja tytöt uskovat vaikeuksien olevan taakse jäänyttä elämää. Kosteiden illanistujaisten jälkeen Emily katoaa keskellä yötä. Muut löytävät hänet muistinsa menettäneenä hautausmaalta, jossa on Alisonin auki kaivettu hauta ja tyhjä arkku. Tytöt saavat tylyn muistutuksen siitä, että A:ta ei noin vain hiljennetä. 
| 49 | 2 | Sokeat näkevät (Blood Is the New Black) | Norman Buckley | Oliver Goldstick | 12. kesäkuuta 2012 | 14. syyskuuta 2014 | 2,66 |
Hanna käy edelleen katatonisessa tilassa olevan Monan luona. Garrett kiusaa Spenceriä tiedonmuruilla. Tytöt miettivät, miten saisivat Jennan kiikkiin huijauksesta kun heille selviää, ettei tämä enää olekaan sokea. 
| 50 | 3 | Keskiviikkona klo 16 (Kingdom of the Blind) | Chad Lowe | Joseph Dougherty | 19. kesäkuuta 2012 | 21. syyskuuta 2014 | 2,44 |
Spencer vaatii saada tietää, miksi hänen äitinsä on ryhtynyt Garrettin puolustusasianajajaksi, ja törmää järkyttävään salaisuuteen asiaa selvittäessään. Jenna pyytää Ariaa säestäjäkseen, ja Hanna tapaa sairaalassa muuttuneen Monan. 
| 51 | 4 | Samaa sukua (Birds of a Feather) | Roger Kumble | Michael J. Cinquemani & Jonell Lennon | 26. kesäkuuta 2012 | 28. syyskuuta 2014 | 2,36 |
Hannan vierailut Monan luona repivät hänen ja Calebin välejä, ja lopulta Calebin mitta täyttyy. Melissan salaisuus selviää vihdoin. Emily tapaa Mayan serkun, josta ei tätä ennen tiennyt mitään. Aria tekee äidilleen profiilin nettideittipalveluun. 
| 52 | 5 | Myrkyllinen kaunotar (That Girl Is Poison) | Chad Lowe | Bryan M. Holdman | 10. heinäkuuta 2012 | 5. lokakuuta 2014 | 2,38 |
Viettelijät aavistavat pahaa, kun Garrett pääsee vankilasta katsomaan äitiään sairaalaan. Hanna on alamaissa Calebin takia. Tytöt uskovat Jennan syntymäpäiväjuhlien olevan A:lle otollinen tilaisuus iskeä – ja toisaalta heille otollinen tilaisuus saada A kiinni. Juhlissa sattuukin yhtä jos toista: Paige menee sekaisin juotuaan Emilyn taskumatista ja Emily taas saa selville, miksi menetti muistinsa ”sinä iltana”. 
| 53 | 6 | Kadonnut nilkkakoru (The Remains of the ’A’) | Norman Buckley | Maya Goldsmith | 17. heinäkuuta 2012 | 12. lokakuuta 2014 | 2,27 |
Tytöt keksivät suunnitelman ja aikovat päästä A:n jäljille kirkon juhlissa. Spencer tutkii uutta johtolankaa, joka on aluksi viedä hänet väärille poluille. Emily muistaa jälleen jotakin uutta omituisesta yöstä. Ezran rahakätkö mietityttää Ariaa. 
| 54 | 7 | Mielipuoli (Crazy) | Patrick Norris | Andy Reaser | 24. heinäkuuta 2012 | 19. lokakuuta 2014 | 2,43 |
Alisonin murhatapauksessa ilmenee uusia todisteita. Komisario Wilden painostaa Hannaa, joka vaatii selitystä Monalta. Mona vaikuttaa olevan täysin muissa maailmoissa, mutta onko hän enemmän järjissään kuin kukaan tajuaakaan? Tytöt tapaavat Alisonin vanhan ystävän CeCen, joka muistuttaa häntä paljon. Hanna ja Aria hiiviskelevät Radleyssa yöaikaan. 
| 55 | 8 | Varastetut suudelmat (Stolen Kisses) | Zetna Fuentes | Joseph Dougherty | 31. heinäkuuta 2012 | 26. lokakuuta 2014 | 2,22 |
Emily yrittää selittää Paigelle, miksi taskumatissa oli tyrmäystippoja ja kuulee samalla lisää yöstä, josta ei muista mitään. Aria yllättyy Ezran perhetaustasta tavatessaan hänen äitinsä. Spencer ja Caleb yrittävät päästä käsiksi Mayan nettisivustoon. 
| 56 | 9 | Totuutta ja tehtävää (The Kahn Game) | Wendey Stanzler | Lijah J. Barasz | 7. elokuuta 2012 | 2. marraskuuta 2014 | 2,45 |
Spencer ja Aria kohtaavat jälleen mystisen silmäleiman Noel ja Eric Kahnin juhlissa. Caleb huijaa Hannaa saadakseen totuuden selville, ja Aria kuulee paljastuksia Ezrasta tämän veljeltä Wesleyltä. 
| 57 | 10 | Salainen huone (What Lies Beneath) | Patrick Norris | Jonell Lennon | 14. elokuuta 2012 | 9. marraskuuta 2014 | 2,27 |
Tytöt saavat vihjeen Mayan mahdollisesta olinpaikasta ennen murhaa ja yrittävät koota palaset yhteen. Hanna ja Emily menevät nuuskimaan Kahnien mökille ja joutuvat vaaraan. Emilyn ja Naten suhde mutkistuu, ja Aria ei ole vieläkään toipunut Ezran äidin tapaamisesta. 
| 58 | 11 | Myrkkykäärme (Single Fright Female) | Joanna Kerns | Oliver Goldstick & Maya Goldsmith | 21. elokuuta 2012 | 16. marraskuuta 2014 | 2,40 |
Emily on vihdoin onnellinen Paigen kanssa. Siksi hän ei halua kuunnella, kun Spencer paljastaa ikäviä juttuja Paigen ja Alisonin menneisyydestä. Muut tytöt alkavat epäillä Paigen olevan A, ja he haluavat todistaa sen ystävälleen keinolla millä hyvänsä. 
| 59 | 12 | Ristitulessa (The Lady Killer) | Ron Lagomarsino | I. Marlene King | 28. elokuuta 2012 | 23. marraskuuta 2014 | 2,98 |
Garrettin oikeudenkäynti tuo median Rosewoodiin. Emily on yhä suuttunut muille Paigen takia, eikä tiedä kenen puoleen kääntyisi. Emily joutuu vaarallisesti erilleen muista, ja Mayan murhaaja paljastuu viimein. Seuraukset ovat kohtalokkaat, ja lopussa koetaan vielä yksi järkyttävä yllätys. 
| 60 | 13 | Herttakuningatar (This Is a Dark Ride) | Tim Hunter | Joseph Dougherty | 23. lokakuuta 2012 | 30. marraskuuta 2014 | 2,85 |
Tytöt odottavat innolla Halloweenin hauskuuksia, mutta Rosewoodin kummitusjuna tarjoaa heille muutakin kuin karkkia ja kepposia. Aria huumataan ja hän herää puisessa kontissa Garrettin ruumiin vierestä. Spencerin kimppuun hyökätään, mutta Paige tulee hätiin. Jaksossa vierailee laulaja Adam Lambert. 
| 61 | 14 | Terve kuin pukki (She’s Better Now) | Wendey Stanzler | Oliver Goldstick | 8. tammikuuta 2013 | 7. joulukuuta 2014 | 3,21 |
Mona on saanut mielisairaalasta terveen paperit, ja tyttöjen tyrmistykseksi hän palaa takaisin kouluun, mutta kukaan ei osaa suhtautua häneen samalla tavalla kuin ennen. Koulun uusi talonmies on tuttu aivan muusta ympäristöstä. 
| 62 | 15 | Mona-mania (Mona-Mania) | Norman Buckley | Bryan M. Holdman | 15. tammikuuta 2013 | 14. joulukuuta 2014 | 2,48 |
Koulumaratonin tapahtumien jälkeen tytöt ovat entistä varmempia siitä, että Mona tekee edelleen vanhoja kieroja temppujaan. Sekä Harold että Alisonin päiväkirja ovat kadonneet koululta. Lucas paljastaa Hannalle asioita. Aria ei tahdo hyväksyä, että hänen isänsä oli jotenkin osallisena Alisonin jutussa. Spencer ja Mona ottavat toisistaan mittaa tietokilpailussa, ja Spencerhän tunnetaan huonona häviäjänä. 
| 63 | 16 | Jaettu kurjuus (Misery Loves Company) | I. Marlene King | I. Marlene King & Jonell Lennon | 22. tammikuuta 2013 | 21. joulukuuta 2014 | 2,68 |
Aria on vuoteenomana flunssan takia, joten Emily seuraa Calebia Hannan puolesta. Hanna menee työhaastatteluun, mutta se ei suju odotetulla tavalla. Pahaa-aavistamaton Spencer suunnittelee yllätystä hänen ja Tobyn vuosipäivälle, mutta joutuukin yllättymään itse. Meredith hoitaa sairasta Ariaa, mutta hänellä voi olla taka-ajatuksia. 
| 64 | 17 | Ojasta allikkoon (Out of the Frying Pan, into the Inferno) | Michael Grossman | Maya Goldsmith | 29. tammikuuta 2013 | 28. joulukuuta 2014 | 2,85 |
Tytöt sotkeutuvat omiin salaisuuksiinsa, ja verkko kiristyy entisestään. Aria ei ole valmis kertomaan Ezralle tämän pojasta, peläten seurauksia. Spencer kärvistelee Toby-tuskassa ja A huijaa hänet kertomaan totuuden Ezralle. Emily saa kuulla CeCeltä, että Alison oli pelännyt olevansa raskaana. Hanna seuraa Paigea yökerhoon, jossa on tyttöjen ilta. 
| 65 | 18 | Uusintahautajaiset (Dead to Me) | Arlene Sandford | Joseph Dougherty & Lijah J. Barasz | 5. helmikuuta 2013 | 4. tammikuuta 2015 | 2,75 |
Alisonin maalliset jäännökset haudataan uudelleen mausoleumiin, mutta kaikki, mitä on tapahtunut hänen katoamisensa jälkeen, saa tytöt epäröimään muistotilaisuuteen osallistumista. Emily käy tohtori Sullivanin puheilla selvittämässä omituisia uniaan. Spencerin syöksykierre syvenee, ja muut ovat huolissaan hänen mielentilastaan. 
| 66 | 19 | Särkyneet sydämet (What Becomes of the Broken-Hearted?) | Ron Lagomarsino | Oliver Goldstick & Francesca Rollins | 12. helmikuuta 2013 | 11. tammikuuta 2015 | 2,41 |
Ero Tobysta on ottanut Spencerillä koville, ja hän purkaa ahdikonsa Monaan. Aria viettää aikaa Wesin kanssa, ja Hanna selvittelee menestyksekkäästi Calebin isäasioita. Tutkimuksia tehdessään Emily ja Jason jäävät jumiin hissiin, jolloin tapahtuu karmea onnettomuus. 
| 67 | 20 | Kuumat paikat (Hot Water) | Chad Lowe | Andy Reaser | 19. helmikuuta 2013 | 18. tammikuuta 2015 | 2,61 |
Tytöt ovat saaneet Alisoniin liittyvää tietoa komisario Wildenistä ja penkovat tämän taustoja vielä lisää. Wilden puolestaan uhkailee Ashleya saadakseen Hannan hiljaiseksi, mutta seuraukset ovat vakavat. Spencer saa Wrenistä tukijan mutta joutuu myös pahaan pulaan. Cece jää kiinni valheesta ja päättää vaihtaa maisemaa. Punatakkinen tyttö ilmestyy taas näkyviin. 
| 68 | 21 | Poissa silmistä (Out of Sight, Out of Mind) | Melanie Mayron | Jonell Lennon | 26. helmikuuta 2013 | 25. tammikuuta 2015 | 2,71 |
Spencer on valmis kertomaan Tobyn salaisuuden, mutta Emily ei tahdo uskoa kuulemaansa. Hanna auttaa äitiään yliajon peittelyssä, mutta Wildeniä ei löydy mistään. Malcolmille käy tapaturma Arian ollessa lapsenvahtina. Spencerin mielentila luhistuu lopullisesti, kun hän seuraa Monaa metsään ja törmää järkyttävään näkyyn. Aria ja Hanna upottavat raskauttavan todisteen jokeen. 
| 69 | 22 | Uusi ihminen (Will the Circle Be Unbroken?) | Ron Lagomarsino | Joseph Dougherty | 5. maaliskuuta 2013 | 1. helmikuuta 2015 | 2,56 |
Tobyn lisäksi myös Spencer on kadonnut ja muut tytöt etsivät kuumeisesti vastauksia, peläten pahinta. Tämä viruu nimettömänä parantolassa eikä edes tahdo löytyä, mutta joku tunnistaa silti hänet. Spencer tapaa myös hoitajan, jonka nimi kuulostaa tutulta. Jaksossa vierailee uinnin olympiavoittaja Missy Franklin. 
| 70 | 23 | Sätkynukke (I’m Your Puppet) | Melanie Mayron | Joseph Dougherty | 12. maaliskuuta 2013 | 8. helmikuuta 2015 | 2,41 |
A:n panokset kovenevat. Spencer tutkii, mitä Mona oikein teki parantolassa. Muut soluttautuvat sairaalan henkilöstöön ja hiipivät ruumishuoneelle selvittämään, kuka metsässä ollut vainaja oikein on. Hanna joutuu keskelle Calebin perhesotkua. Aria menee paniikkiin, kun ”A” sieppaa Malcolmin, ja lähtee etsimään poikaa tivolista. 
| 71 | 24 | Vaarallista peliä (A Dangerous gAme) | Patrick Norris | I. Marlene King | 19. maaliskuuta 2013 | 15. helmikuuta 2015 | 2,87 |
Kauden päätösjaksossa muille tytöille selviää aivan uusi puoli Spenceristä, ja muitakin järkyttäviä asioita paljastuu. Viettelijät yhdistävät kuitenkin voimansa Monan kanssa yrittäessään saada A:n pelin viimein päätökseen. He laativat yksityiskohtaisen juonen A:n ja punatakkisen tytön pään menoksi, mutta yksikin virheliike voi johtaa ansaan.